Április 27.

Névnapok: Zita + Anasztáz, Árisz, Arisztid, Mariann, Marianna, Péter, Pető, Petúnia, Pintyőke, Poppea, Tas, Tullia, Zazi, Zizi, Zetta

Események

Politikai események

 1773 – A brit Parlament kiszabja a teatörvényt az amerikai gyarmatokra.
 1909 – II. Abdul-Hamid szultánt megfosztják hatalmától és helyébe V. Mehmedet nevezik ki.
 1915 – Torpedótalálat következtében elsüllyed a francia flotta egyik büszkesége, a Léon Gambetta páncélos cirkáló.
 1960 – Togo független köztársasággá válik.
 1992 – Szerbia és Montenegró megalakítja az új Jugoszláv Szövetségi Köztársaságot.
 1994 – A NATO Katonai Bizottsága együttműködési ülést tart vezérkari főnöki szinten a NATO–központban.
 1997 – Az ortodox húsvét ünnepén kihirdetik Teoctist bukaresti pátriárka – illetve a Szent Szinódus – döntését, miszerint az eddigi gyulai helynökséget püspöki rangra emeli.
 2014 – A kereszténység történetében egyedülálló módon egyszerre két pápát avattak szentté, XXIII. Jánost és II. János Pált.

Tudományos és gazdasági események

 1991 – Megnyílik a Cheviré híd.

Kulturális események

 2003 – Az alnémet (Plattdüütsch / platt / niederdeusch / plautdietsch) Wikipedia indulásának napja.

Irodalmi, színházi és filmes események

Zenei események

Sportesemények

Formula–1
 1975 –  spanyol nagydíj, Montjuich Park - Győztes: Jochen Mass  (McLaren Ford)
 1986 –  San Marinó-i Nagydíj, Imola - Győztes: Alain Prost  (McLaren TAG Porsche Turbo)
 1997 –  San Marinó-i Nagydíj, Imola - Győztes: Heinz-Harald Frentzen  (Williams Renault)
 2008 –  spanyol nagydíj, Barcelona - Győztes: Kimi Räikkönen  (Ferrari)

Egyéb események

 1865 – a hajnali órákban erős detonáció következtében a Mississippi folyón elsüllyedt a mintegy 2450 katonával a fedélzetén a Sultána gőzhajó.

Születések 
 1701 – III. Károly Emánuel szárd–piemonti király, († 1773)
 1791 – Samuel Morse amerikai festőművész, feltaláló (Morse-távíró, Morse-ABC) († 1872)
 1820 – Herbert Spencer angol filozófus († 1903)
 1822 – Ulysses S. Grant tábornok, az Amerikai Egyesült Államok 18. elnöke, hivatalban 1869–1877-ig († 1885)
 1827 – Kecskeméthy Aurél ügyvéd, újságíró, Görgei titkára, világutazó († 1877)
 1866 – Szamossy László magyar festőművész († 1909)
 1881 – Esterházy Móric magyar arisztokrata, politikus, miniszterelnök († 1960)
 1885 – Schandl József mezőgazdász, állatorvos, egyetemi tanár, MTA-tag († 1973)
 1896 – Wallace Carothers amerikai vegyész, feltaláló, a legnagyobb áttörést jelentő találmánya a nylon volt, melyet 1937 februárjában szabadalmaztatott a DuPont vállalat († 1937)
 1902 – Rudolf Schoeller svájci autóversenyző († 1978)
 1903 – Jancsó Miklós Kossuth-díjas magyar gyógyszerész, hisztokémikus, fiziológus († 1966)
 1907 – Homm Pál magyar színész, érdemes művész († 1987)
 1908 – Carlo Felice Trossi (Comte Carlo Felice Trossi) olasz autóversenyző († 1949)
 1914 – Russ Klar amerikai autóversenyző († 2005)
 1927 – Sík Igor Balázs Béla-díjas magyar operatőr, a Magyar Televízió örökös tagja († 2012)
 1928 – Marvin Pifer amerikai autóversenyző († 1974)
 1929 – Nyina Ponomarjova, Európa-bajnok és kétszeres olimpiai bajnok szovjet-orosz diszkoszvető († 2016) 
 1931 – Igor Ojsztrah ukrán hegedűművész, David Ojsztrah fia († 2021)
 1932 – Anouk Aimée francia színésznő („Egy férfi és egy nő)”
 1932 – Tadeusz Kaczorek lengyel villamosmérnök, matematikus, az MTA tagja
 1937 – Szekeres Ilona magyar színésznő
 1941 – Dobos Attila magyar zeneszerző, énekes, orvos († 2022)
 1943 – Fritz József magyar matematikus, az MTA tagja
 1943 – Helmut Marko osztrák autóversenyző
 1945 – Sztevanovity Dusán szerb származású magyar dalszövegíró, dramaturg, zenész
 1949 – Farkas Zsuzsa magyar színésznő
 1951 – Ace Frehley , Paul Daniel Frehley - Kiss együttes
 1952 – Pogány György magyar színész
 1953 – Tokody Ilona Kossuth-díjas magyar opera-énekesnő, szoprán
 1955 – Léa Linster Michelin-csillagos luxemburgi mesterszakácsnő
 1959 – Andrew Fire amerikai biológus, genetikus, Nobel-díjas 
 1965 – Kocsis Mariann magyar színésznő
 1979 – Montserrat Pujol andorrai atléta
 1982 – Kovalcsuk Viktor magyar közgazdász
 1984 – Patrick Stump amerikai zenész, zeneszerző és producer
 1986 – Gyinara Mihajlovna Szafina tatár származású orosz teniszezőnő
 1987 – William Moseley angol színész
 1988 – Thato Batshegi botswanai ökölvívó
 1997 – Sébastien Kouma mali úszó

Halálozások 
 1521 – Ferdinand Magellan portugál felfedező (* 1480 körül)
 1861 – Palóczy László liberális reformpolitikus, Borsod vármegye országgyűlési követe (* 1783)
 1881 – Benedek Lajos magyar katonatiszt, császári és királyi táborszernagy (* 1804)
 1882 – Ralph Waldo Emerson, amerikai esszéíró, költő, unitárius lelkész és a transzcendentalista mozgalom vezetője (* 1803)
 1887 – Alfred Reumont német diplomata, történetíró (* 1808)
 1891 – Joachim Oppenheim rabbi, író (* 1832)
 1902 – Nemeskéri Kiss Miklós 48-as honvéd ezredes, emigráns politikus (* 1820)
 1915 – Alekszandr Nyikolajevics Szkrjabin orosz zeneszerző, zongorista, a Muszorgszkij utáni orosz zene egyik legkiemelkedőbb tehetsége (* 1872)
 1927 – Darányi Ignác jogász, agrárpolitikus, nagybirtokos, földművelésügyi miniszter (* 1849)
 1928 – Alpár Ignác magyar műépítész (* 1855)
 1936 – Karl Pearson angol matematikai statisztikus, a  modern statisztika alapjainak megteremtője (* 1857)
 1937 – Antonio Gramsci olasz kommunista író, politikus (* 1891)
 1946 – Basch Ferenc Antal a magyarországi Volksbund vezetője (* 1901)
 1972 – Kwame Nkrumah afrikai politikus, a független Ghána első miniszterelnöke (* 1909)
 1973 – Carlos Menditéguy (Carlos Alberto Menditeguy) argentin autóversenyző (* 1914)
 1974 – Csanádi György magyar közlekedésmérnök, szakpolitikus, közlekedésügyi miniszter (* 1905)
 1987 – Mojzes Mária magyar színésznő (* 1921)
 1998 – Carlos Castaneda brazil antropológus, író, a neosámánizmus egyik elindítója (* 1925)
 2002 – Ruth Handler (sz. Ruth Mosko) amerikai vállalkozó, a Barbie megalkotója (* 1916)
 2014 – Buffó Rigó Sándor a 100 Tagú Cigányzenekar vezetője (* 1949)
 2018 – Tóth Zoltán Jászai Mari-díjas magyar színész (* 1961)

Nemzeti ünnepek, emléknapok, világnapok 
 Szlovénia – Az ellenállás napja (a német, olasz, magyar megszállás ellen harcoló Felszabadítási Front 1941-es alapításának emléknapja).
 Holland Királyság: a király napja, Hollandia nemzeti ünnepe. Ha vasárnapra esik, akkor előtte szombaton tartják.
 Togo: a függetlenség napja (1960)
 Dél-afrikai Köztársaság - A szabadság napja, 1994

Egyebek 
 A Moszkva tér című magyar játékfilm története 1989-ben ezen a napon veszi kezdetét, a főszereplő Petya 18. születésnapján.

Jegyzetek 

Április 27